ועדת הפנים ואיכות הסביבה, כנסת 15, פרוטוקול מספר 107, 2000-06-07 10:45

דוד אזולאי: אני פותח את הישיבה.

יולי יואל אדלשטיין: אדוני היושב-ראש.

יולי יואל אדלשטיין: בדיון הקודם היתה הסכמה וברכה של כל הגורמים, של משרדי הממשלה, של השלטון המקומי, גם אתה אישית בירכת.

יולי יואל אדלשטיין: הדבר השני, זה בעצם משך הזמן שאנחנו מגדירים בתיקון לחוק או בתוספת לחוק, שחבר שנבחר למועצת העיר לא יוכל לפרוש.

יולי יואל אדלשטיין: היו חילוקי דעות.

יולי יואל אדלשטיין: הצעתי מלכתחילה שלוש שנים.

יולי יואל אדלשטיין: מסיבות שלא הצלחנו להגיע למקורן, הממשלה הציעה שנה, אבל זה היה סיכום קואליציוני.

יולי יואל אדלשטיין: לפי הצעתך פניתי, ויש לי גם העתק מכתב, שוחחתי גם אישית עם יושב-ראש הקואליציה, העברתי לך העתק מן המכתב, הוא הביע הסכמה מלאה של הקואליציה להגיע לפשרה של שנתיים.

יולי יואל אדלשטיין: גם אתה אמרת שבהרבה מאוד מקומות הבעיה דווקא בשנה השנייה של כהונת המועצה.

יולי יואל אדלשטיין: לכן, אם אין דעות אחרות, הייתי מאוד מבקש לאשר זאת.

דוד אזולאי: מירי, יש לך מה להוסיף?

מרים פרנקל-שור: לא, אין לי מה להוסיף.

דוד אזולאי: אם כך, אנחנו מאשרים את הצעת חוק לתיקון פקודת העיריות (הגבלות על התפלגות סיעה), התש"ס-1999, של חבר-הכנסת יולי אדלשטיין ונגיש אותה לקריאה ראשונה מטעם הוועדה.

יולי יואל אדלשטיין: אדוני היושב-ראש, תודה רבה.

דוד אזולאי: תודה רבה.

דוד אזולאי: ישיבה זו נעולה.